stanford-oval/wikipedia huggingface dataset:
Pörssierä

Pörssierä on joissakin pörsseissä käytössä oleva käytäntö, jossa osakkeilla voidaan käydä kauppaa vain tiettyjen osakemäärien kokoisina könttäsummina. Periaatteessa sijoittaja voi käydä kauppaa myös pörssierää pienemmillä osakemäärillä, mutta meklarien pitää tällöin käsin yhdistellä sopiva määrä osakkeita yhteen sijoittajan puolesta. Tämä tekee kaupankäynnistä pörssieriä pienemmillä määrillä hitaampaa ja hankalampaa.
Helsingin pörssissä pörssierät olivat käytössä aina 24. syyskuuta 2006 saakka, jonka jälkeen niistä luovuttiin. Helsingin pörssiä tuolloin pyörittänyt OMX perusteli päätöstä muun muassa sillä, että pörssieristä luopuminen helpottaisi erityisesti piensijoittajien mahdollisuuksia käydä kauppaa osakkeilla. Keväällä 2006 useimpien Helsingin pörssin yhtiöiden pörssierän arvo oli 1 000 ja 2 000 euron välimaastossa.
Tukholman ja Kööpenhaminan pörsseissä pörssieristä luovuttiin syksyllä 2008[lähde? ]. Pörssierät ovat yhä jäljellä Oslon pörssissä[lähde? ].
Pörssinoteerattu velkakirja

Pörssinoteerattu velkakirja eli ETN (engl. exchange-traded note) on sijoitustuote, jonka arvo seuraa jotain kohde-etuutta. Juridisesti ETN on velkakirja, johon on liitetty johdannainen. ETN:stä käytetään suomeksi myös nimitystä pörssinoteerattu todistus.
ETN:ään sijoitetuilla varoilla ei osteta kohteena olevia arvopapereita. Jos ETN:n liikkeeseenlaskija tulee maksukyvyttömäksi, sijoittaja voi menettää ETN:ään sijoittamansa pääoman.
Ensimmäiset ETN:t tulivat markkinoille vuonna 2006.
Emre Can

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. tammikuuta 1994 (ikä 30)
Syntymäpaikka: Frankfurt am Main, Saksa
Pelipaikka: puolustava keskikenttäpelaaja
Pituus: 184 cm
Seura
Seura: Borussia Dortmund
Pelinumero: 23
Junioriseurat
2000–2006: SV Blau-Gelb Frankfurt
2006–2009: Eintracht Frankfurt
2009–2011: Bayern München
Seurat
| Vuodet | Seura | O | (M) |
| 2011–2013 | Bayern München II | 31 | (3) |
| 2012–2013 | Bayern München | 4 | (1) |
| 2013–2014 | Bayer Leverkusen | 29 | (3) |
| 2014–2018 | Liverpool | 115 | (10) |
| 2018–2020 | Juventus | 37 | (4) |
| 2020 | → Borussia Dortmund | 12 | (2) |
| 2020– | Borussia Dortmund | 104 | (10) |
Maajoukkue
| 2009 | Saksa U15 | 1 | (0) |
| 2009–2010 | Saksa U16 | 8 | (2) |
| 2010–2011 | Saksa U17 | 23 | (3) |
| 2012–2013 | Saksa U19 | 5 | (0) |
| 2013–2015 | Saksa U21 | 13 | (1) |
| 2015– | Saksa | 43 | (1) |
 Seurajoukkueuran tilastot kattavat vain kansalliset sarjat, päivitetty 13. kesäkuuta 2024.  Maajoukkueuran tilastot päivitetty 13. kesäkuuta 2024.
Emre Can (s. 12. tammikuuta 1994 Frankfurt am Main) on saksalainen jalkapalloilija, joka edustaa Bundesliigassa pelaavaa Borussia Dortmundia. Hän on pelipaikaltaan keskikenttäpelaaja mutta on pelannut urallaan myös puolustajana. Canin vanhemmat ovat kotoisin Turkista ja hänellä on myös Turkin kansalaisuus.
Ura > Seuraura > Bayern München

Frankfurtissa kasvanut Can siirtyi vuonna 2009 Bayern Münchenin junioriakatemiaan. Can teki debyyttinsä Bayern Münchenin paidassa 12. elokuuta 2012 voittoisassa DFL-Supercupissa Borussia Dortmundia vastaan. Bundesliigan kauden 2012–2013 aikana Can edusti Bayernia neljässä liigaottelussa ja kahdessa Saksan Cupin pelissä Bayernin voittaessa kummatkin kilpailut.
Ura > Seuraura > Bayer Leverkusen

2. elokuuta 2013 Can teki neljävuotisen sopimuksen Sami Hyypiän valmentaman Bayer Leverkusenin kanssa. Sopimukseen sisältyi myös Bayern Münchenin takaisinosto-oikeus sekä yleinen ulosostopykälä. Kaudella 2013–2014 Can edusti Leverkusenia yhteensä 39 ottelussa tehden neljä maalia.
Ura > Seuraura > Liverpool

5. kesäkuuta 2014 Englannin Valioliigan seura Liverpool kertoi hankkineensa Canin riveihinsä neljävuotisella sopimuksella. Canin ulosostopykälän hinta oli 12 miljoonaa euroa.
Can edusti Liverpoolia neljän kauden ajan. Brendan Rodgersin ollessa Liverpoolin managerina Can pelasi ajoittain myös keskuspuolustajana sekä laitapuolustajana. Can pelasi lyhyesti Mestarien liigan loppuottelussa 2018, jossa Liverpool hävisi Real Madridille. Canin sopimus Liverpoolissa päättyi kevääseen 2018, eikä hän uusinut sopimustaan kauden päätteeksi. Hän pelasi seurassa kaikkiaan 115 liigaottelua, joissa teki kymmenen maalia. Mestarien liigan kymmenessä ottelussa hän viimeisteli yhden maalin.
Ura > Seuraura > Juventus

21. kesäkuuta 2018 Serie A:ssa pelaava Juventus tiedotti hankkineen Canin riveihinsä ilmaisella siirrolla. Canin sopimuksessa oli 50 miljoonan euron ulosostopykälä. Lokakuussa 2018 Canilta leikattiin kyhmy kilpirauhasesta, jonka vuoksi hän oli lähes kaksi kuukautta sivussa. Hän voitti Italian Supercupin 2018. Serie A:ssa hän pelasi Juventuksen mestarijoukkueessa 29 ottelua ja teki neljä maalia.
Kaudeksi 2019–2020 Juventus hankki ilmaisilla siirroilla riveihinsä Canin pelipaikalle kaksi uutta pelaajaa, Aaron Ramseyn ja Adrien Rabiotin, minkä vuoksi Can jäi Juventuksessa vähäiselle vastuulle. Kauden alussa Juventuksen uusi päävalmentaja Maurizio Sarri jätti jopa Canin pois Juventuksen Mestarien liigan joukkueesta.
Ura > Seuraura > Dortmund

Can siirtyi lainasopimuksella Borussia Dortmundiin kevätkaudeksi 2020. Hän pelasi Bundesliigassa 12 ottelua, joissa hän teki kaksi maalia, ja Mestarien liigassa kaksi ottelua. Heinäkuussa 2020 Can siirtyi Dortmundin omistukseen. Hän pelasi kaudella 2020–2021 Bundesliigassa 28 maalia, joissa hän teki yhden maalin, ja Mestarien liigassa kuusi ottelua. Hän voitti Saksan cupin ja pelasi loppuottelussakin täydet minuutit. Seuraavalla kaudella hän pelasi 24 bundesliigaottelua ja teki viisi maalia. Mestarien liigassa hän pelasi kaksi ottelua. Kaudella 2022–2023 hän teki kaksi maalia pelaamissaan 27 Bundesliigan ottelussa. Mestarien liigassa hän pelasi seitsemän ottelua. Kaudella 2023–2024 Can toimi Dortmundin kapteenina ja pelasi Bundesliigassa 25 ottelua, joissa hän teki kaksi maalia, sekä Mestarien liigassa, jossa Dortmund ylsi loppuotteluun, 11 ottelua tekemättä maaleja.
Ura > Maajoukkueura

Vuosina 2009–2015 Can edusti Saksan eri nuorisomaajoukkueita. Turkkilaistaustaisena Can olisi halutessaan voinut myös edustaa Turkin jalkapallomaajoukkuetta. Saksan maajoukkuedebyytinsä hän teki 4. syyskuuta 2015 Puolaa vastaan.
Saksan päävalmentaja Joachim Löw valitsi Canin edustamaan Saksaa jalkapallon Euroopan-mestaruuskilpailuissa 2016. Hän pelasi turnauksessa vain yhden ottelun. Vuonna 2021 järjestetyissä EM-kilpailuissa hän tuli vaihdosta kentälle Saksan kaikissa kolmessa ottelussa.
Can voitti Saksan riveissä Maanosaliittojen cupin 2017. Hän on pelannut kesäkuun 13. päivään 2024 mennessä 43 A-maaottelua. Ainoan maaottelumaalinsa hän on tehnyt lokakuussa 2017 MM-karsintaottelussa Azerbaidžania vastaan.
Tilastot

Päivitetty 13. kesäkuuta 2024.
| Kausi | Joukkue | Sarja | Ottelut | Maalit |
| --- | --- | --- | --- | --- |
| 2011–2012 | Bayern München II | Regionalliga | 17 | 1 |
| 2012–2013 | Bayern München | Bundesliiga | 4 | 1 |
| 2012–2013 | Bayern München II | Regionalliga | 14 | 2 |
| 2013–2014 | Bayer Leverkusen | Bundesliiga | 29 | 3 |
| 2014–2015 | Liverpool | Valioliiga | 27 | 1 |
| 2015–2016 | Liverpool | Valioliiga | 30 | 1 |
| 2016–2017 | Liverpool | Valioliiga | 32 | 5 |
| 2017–2018 | Liverpool | Valioliiga | 26 | 3 |
| 2018–2019 | Juventus | Serie A | 29 | 4 |
| 2019–2020 | Juventus | Serie A | 8 | 0 |
| 2019–2020 | Borussia Dortmund | Bundesliiga | 12 | 2 |
| 2020–2021 | Borussia Dortmund | Bundesliiga | 28 | 1 |
| 2021–2022 | Borussia Dortmund | Bundesliiga | 24 | 5 |
| 2022–2023 | Borussia Dortmund | Bundesliiga | 27 | 2 |
| 2023–2024 | Borussia Dortmund | Bundesliiga | 25 | 2 |
Pörrökäävät

| Pörrökäävät |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Polyporales
Heimo::  Cerrenaceae
Suku::  Pörrökäävät Cerrena  Gray
Infobox OKNimi-testi OK: 
Pörrökäävät (Cerrena) on lahottajasienisuku, johon kuuluu Suomessa vain yksi laji, pörrökääpä (Cerrena unicolor). Lajien itiöemät ovat laakeita tai hyllymäisiä ja usein päältä karvaisia. Pillistö on tavallisesti sokkelomainen tai sahamainen.
Eudemos Rhodoslainen

Eudemos Rhodoslainen (m.kreik. Εὔδημος ὁ Ῥόδιος, Eudēmos ho Rhodios, lat. Eudemus Rhodius; 350–290 eaa.) oli antiikin kreikkalainen peripateettiseen koulukuntaan kuulunut filosofi. Hän oli Aristoteleen oppilas ja Theofrastoksen ystävä. Hän olisi halunnut Lykeionin peripateettisen koulun johtoon Aristoteleen jälkeen, mutta tehtävään valittiin Theofrastos.
Eudemos täydensi yhdessä Theofrastoksen kanssa Aristoteleen filosofiaa entistä systemaattisemmaksi järjestelmäksi. Hänen teoksistaan, kuten Fysiikasta ja Analytiikasta, säilyneet katkelmat osoittavat, että teosten sisältö on ollut rinnakkaista Aristoteleen tuotannon kanssa. Eudemos myös tarkasti ja korjasi Aristoteleen Eudemoksen etiikan, joka on tämän vuoksi nimetty hänen mukaansa.
Pohjois-Suomen sotilaslääni

| Pohjois-Suomen sotilaslääni |
| --- | --- |
 Sotilasläänin tunnus
Toiminnassa:  1.1.2008 – 31.12.2014
Valtio:   Suomi
Puolustushaarat:  Maavoimat
Osa joukkoa:  Suomen puolustusvoimat
Koko:  Sotilaslääni
Tukikohta:  Oulu
Marssi:  Asemies 
Sodat ja taistelut:  ei
Vuosipäivät:  24. helmikuuta
Komentajat
Tunnettuja komentajia:  Jorma Ala-Sankila
Pohjois-Suomen sotilaslääni (lyh. PSSl) oli Suomen puolustusvoimien maavoimien johtama sotilasläänistä, jonka esikunta (PSSlE) sijaitsi Oulussa ja yleisöpalvelualueet jakautuivat neljään aluetoimistoon. Kunniamarssina oli Martti Parantaisen Asemies.
Sotilasläänin esikunta lakkautettiin osana puolustusvoimauudistusta 31. joulukuuta 2014.
Organisaatio

Sotilasläänin komentajana ovat olleet seuraavat henkilöt:
eversti Oskar Sippola 1948-56
eversti Eino Kuusela 1956-58
eversti Lauri Sotisaari 1958-60
eversti Tauno Saukkonen 1960-61
eversti Gustaf Palmgren 1961-64
eversti Toivo Kytölä 1964–1966
kenraaliluutnantti Olli Korhonen 1.7.1966 - 9.1.1971
kenraaliluutnantti Mikko Sisto 9.1.1971 - 1.12.1974
kenraaliluutnantti Magnus Haaksalo 1.12.1974 - 29.5.1980
kenraaliluutnantti Erkki Laatikainen 29.5.1980 - 1.8.1986
kenraaliluutnantti Martti Alatalo 1.8.1986 - 1.8.1989
kenraaliluutnantti Ilkka Halonen 1.8.1989 - 30.11.1992
kenraalimajuri (2004) Pertti Puonti 1.1. – 31.8.2008
kenraalimajuri (2011) Jukka Haaksiala (s. 1953) 1.9.2008 – 30.9.2013
kenraalimajuri (2013) Jorma Ala-Sankila (s.1956) 1.10.2013 - 31.12.2014
Esikuntapäällikkönä ovat olleet:
eversti Jarmo Pekkala 1.1.2008 - 31.12.2008
eversti Jussi Mäki 1.4.2009 – 31.12.2011
eversti Matti Karjalainen 1.1.2012 - 31.12.2014
Organisaatio > Aluetoimistot

Kainuun aluetoimisto, Kajaani
Kainuun aluetoimiston johtajina ovat toimineet everstiluutnantti Vesa Värjyvirta ja everstiluutnantti Timo Mäki-Rautila.
Lapin aluetoimisto, Rovaniemi
Lapin aluetoimiston johtaja (2012) on everstiluutnantti Pekka Helasterä.
Pohjois-Pohjanmaan aluetoimisto, Oulu
Ylä-Lapin aluetoimisto, Sodankylä
Organisaatio > Joukko-osastot

Jääkäriprikaati, Sodankylä
Kainuun Prikaati, Hoikankangas Kajaani
Lapin Ilmatorjuntarykmentti, Someronharju Rovaniemi
Organisaatio > Ampuma-alueet

Rovajärven ampuma-alue, Rovaniemi/Kemijärvi
Kyläjärven ampuma-alue, Sodankylä
Vuosangan ampuma-alue, Kuhmo
Organisaatio > Soittokunta

Oulun Sotilasläänin organisaatioon aikaisemmin kuulunut Pohjan Sotilassoittokunta kuului sotilasläänin organisaatioon. Soittokunta tunnettiin aiemmin nimellä Karjalan Kaartin Soittokunta ja se sijaitsi Viipurissa osana Karjalan kaartin rykmenttiä. Soittokunta siirrettiin Viipurista Ouluun vuonna 1940.
Sotilassoittokunnan viimeisenä kapellimestarina toimi musiikkikapteeni Jaakko Nurila. Sotilassoittokunta liitettiin toisiin maavoimien soittokuntiin vuoden 2013 lopulla osana puolustusvoimauudistusta.
Historiaa

Pohjois-Suomen Sotilaslääni toimi jatkosodan jälkeen aina vuoteen 1992 asti, kun toteutettiin puolustusvoimauudistus, jossa luotiin kolme maanpuolustusaluetta. Kun maanpuolustusalueet lakkautettiin, perustettiin sotilaslääni uudestaan 1.1.2008 alkaen.
Pohjan Sotilassoittokunta Rotuaarilla kesäkuussa 2013.
Eudactylina pollex

| Eudactylina pollex> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hexanauplia
Lahko::  Siphonostomatoida
Heimo::  Eudactylinidae
Suku::  Eudactylina
Laji::  pollex
Kaksiosainen nimi
 Eudactylina pollex  R. Cressey, 1967 
Infobox OKNimi-testi OK: 
Eudactylina pollex on Eudactylina-sukuun ja Eudactylinidae-heimoon kuuluva niveljalkainen. Tieteellisen nimen sille antoi ensimmäisenä R. Cressey vuonna 1967. Sillä ei ole alalajeja.
Pörssinoteerattu raaka-aine

Pörssinoteerattu raaka-aine eli ETC (engl. exchange-traded commodity) on sijoitustuote, jonka arvo seuraa jonkin raaka-aineen tai raaka-aineindeksin arvonkehitystä. Juridisesti ETC on velkakirja, johon sisältyy liikkeeseenlaskijaan liittyvä luottoriski.
ETC:n kohde-etuus voi olla jokin jalometalli tai teollisuusmetalli. Muita mahdollisia raaka-aineita ovat esimerkiksi öljy, puuvilla, karja tai elintarvikkeet. ETC voi sijoittaa joko suoraan haluttuun raaka-aineeseen tai johdannaiseen.
Raaka-aineen hinnanmuutoksen lisäksi ETC:n tuottoon vaikuttaa ns. rullaus. Rullauksella tarkoitetaan sitä, että erääntyvää raaka-ainefutuuria myydään ja tilalle ostetaan myöhemmin erääntyvää futuuria. Jos myyntihinta on korkeampi kuin ostohinta, syntyy rullausvoittoa. Jos myyntihinta on alhaisempi, syntyy tappiota. Rullauksen vaikutus kokonaistuottoon voi olla suuri varsinkin lyhyellä aikavälillä.
Päidre järv

| Päidre järv |
| --- | --- |
Valtiot:  Viro
Maakunnat:  Viljandimaa
Kunnat:  Mulgi, Viljandin kunta
Koordinaatit:  58°16′31″N, 25°30′12″E
Vesistöalue ja valuma-alueen tietoja
Laskuoja:  Päidre oja
Järvinumero:  VEE2089500
Mittaustietoja
Pinnankorkeus:  50 m
Pituus:  930  m
Leveys:  450  m 
Rantaviiva:  3,059 km
Pinta-ala:  21,7 ha
Keskisyvyys:  2,5 m
Suurin syvyys:  3,6 m
Valuma-alue:  16,9 km²
 fiPäidre järv 
Päidre järv (myös Tagametsa järv) on Virossa Viljandimaalla Mulgin kunnan ja Viljandin kaupungin välisellä rajalla sijaitseva järvi.
Maantietoa

Järven pinta-ala on 22  hehtaaria ja se on 950 metriä pitkä ja 450 metriä leveä. Järvellä on etelässä lahti, joka jää pitkä niemen eteläpuolelle. Sen laskee useita ympäristöön kaivettua kuivatusojaa. Järven valuma-alueen laajuus on 16,9 neliökilometriä. Järven läpi virtaa Päidre oja, joka saa alkunsa Päidren kylästä. Se yhtyy lounaassa Kõpu jõgeen.
Järvi on luodattu ja sen keskisyvyys on 2,5 metriä ja suurin syvyys 3,6 metriä. 
Vedenpinnan korkeus on keskimäärin 50,0 m mpy. Järven laskennalliseksi tilavuudeksi voidaan määrittää 0,00054 kuutiokilometriä eli 0,54 miljoonaa kuutiometriä . Järven rantaviivan pituus on 3,1 kilometriä. Järvi on autio eikä sinne johda tietä.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (vir. keskmise karedusega kihistumata veega järv).
Järvi luokitellaan limnologisesti kasvillisuudeltaan rehevöityneeksi (vir. makrofüüdijärv tai suurtaimerikas järv, MF), jolloin sekä pohja- ja rantakasvillisuus että kelluvalehtinen kasvillisuus kukoistaa. Tällaiset järvet ovat yleensä myös matalia.
Pähkähullu professori 2: Klumpit

| Pähkähullu professori 2: Klumpit> Nutty Professor II: The Klumps |
| --- | --- |

Ohjaaja:  Peter Segal
Käsikirjoittaja:   Barry W. Blaustein  David Sheffield  Chris Weitz  Paul Weitz 
Tuottaja:  Brian Grazer
Säveltäjä:  David Newman
Kuvaaja:  Dean Semler
Leikkaaja:  William Kerr
Pääosat:  Eddie Murphy
Valmistustiedot
Valmistusmaa:  Yhdysvallat
Tuotantoyhtiö:   Imagine Entertainment  Universal Pictures 
Levittäjä:  UIP-Dunafilm
Ensi-ilta:  2000
Kesto:   106 min  109 min (ohjaajan versio) 
Alkuperäiskieli:  englanti
Budjetti:  84 000 000 USD
Tuotto:  166 339 890 USD
Edeltäjä:  Pähkähullu professori
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Pähkähullu professori 2: Klumpit on vuonna 2000 valmistunut komediaelokuva, joka on jatko-osa elokuvalle Pähkähullu professori. Elokuvan pääosia näyttelevät Eddie Murphy, Janet Jackson, Larry Miller, John Ales ja Richard Grant. Elokuvan on ohjannut Peter Segal.
Juoni

Professori Sherman Klump on kehittänyt uuden eliksiirin, joka nuorentaa juojansa väliaikaisesti. Juomalle on myönnetty 150 miljoonan palkkio todisteeksi sen toimivuudesta. Sherman on myös rakastunut uuteen kollegaansa Denise Gainesiin. Shermanin kiusaksi Buddy Love (joka paljastuu elokuvassa epänormaaliksi testosteronigeeniksi) häiritsee Shermanin ajatuksia ja tekoja. Shermanin yrittäessä kosia Deniseä Buddy saa hänet puhumaan rivoja jolloin Denise antaa pakit. Vihaisena Sherman poistaa Buddyn itsestään Denisen geeninpoistomenetelmällä onnistuneesti. Jälkeenpäin Denise suostuu Shermanin kosintaan.
Shermanin apulaisen Jasonin koira Buster vahingossa kaataa laboratoriossa pullon, jossa Buddy Love on. Busterin karva lentää seokseen, jolloin Buddy regeneroituu. Buddy yrittää aiheuttaa hämminkiä Shermanille ja onnistuu varastamaan Shermanin nuoruuseliksiiriä ja pilaa sen lannoitteella jolloin eliksiirin esitystilaisuudessa tapahtuu kamalia jolloin Dekaani Richmond erottaa Shermanin. Samalla Sherman saa tietää että Buddyn poistaminen sai hänet menettämään älykkyyttään kunnes aivot vahingoittuvat täysin. Sherman suunnittelee palauttavansa Buddyn itseensä nuorentamalla tämän eliksiirillään mönjäksi ja syövänsä tämän. Sherman ryntää Buddyn eliksiirinesitystilaisuuteen ja saa tämän juomaan eliksiiriä jolloin Buddy muuttuu taaperoksi. Buddy kuitenkin karkaa ja haihtuu ilmaan vesialtaan reunalla. Denise, joka sai tietää Buddystä saapuu paikalle Shermanin isän kanssa ja huomaa Shermanin muuttuneen tyhmäksi. Denisen kyynel saa Buddyn DNA:n liukenemaan altaan veteen jolloin Denise ja Cletus juottavat altaan vettä Shermanille, joka palaa entiselleen. Jälkeenpäin Sherman ja Denise menevät naimisiin.
Aiheesta muualla

Pähkähullu professori 2: Klumpit Internet Movie Databasessa (englanniksi)
Porin Matti

Porin Matti -uuni.
Porin Matti on puulla lämpiävä sarjavalmisteinen metallinen lämmitysuuni, joita Rosenlew valmisti vuosikymmenten ajan Porin Konepajalla. Se oli yksi tehtaan tunnetuimmista tuotteista. Nimestä Porin Matti tuli aikanaan kansan suussa yleisnimitys kaikille pienille tehdasvalmisteisille liesille.
Porin Matin alkuperäisen mallin suunnitteli Porin Konepajan teknikkona 1930-luvulla toiminut Svante Palkola. Valmistus aloitettiin vuonna 1939. Nimen alkuperää ei tiedetä. Uuni oli aikanaan edistyksellinen ja suunniteltu lämpötaloudellisesti hyvin, sillä se kulutti vain vähän puuta ja pysyi lämpimänä pitkään. Porin Mattia valmistettiin alun perin neljässä eri koossa. Se oli erityisen suosittu sotien jälkeisenä jälleenrakennuskautena, koska se mahtui pieneen tilaan ja säästi polttopuita. Niitä hankittiin varsinkin pieniin rintamamiestaloihin, kaupunkien laidoille ja maaseudulle. Eniten uunia myytiin vuonna 1951, lähes 13 000 kappaletta. Muotoilija Timo Sarpaneva suunnitteli 1960-luvun alussa Porin Matille uuden virtaviivaisemman ulkomuodon ja niitä alettiin myydä uusissa muodikkaissa väreissä. Porin Mattien ja muiden vanhojen lämmitysuunien suosio laski öljy- ja sähkölämmityksen sekä kaukolämmön yleistyessä 1960-luvulta alkaen.
Rosenlew lopetti Porin Matin valmistuksen vuonna 1974, mutta Luvialla toiminut Polartherm jatkoi niiden tekemistä vuoteen 2002. Nurmeksessa toimiva PK-levy aloitti niiden valmistuksen uudelleen vuonna 2010. Uudet Porin Matit eroavat hieman alkuperäisistä ja niihin on lisätty lasiset luukut, mutta nimi on säilynyt samana. Uusiin Porin Matteihin on lisätty toisioilma-aukot ja -ritilät, minkä vuoksi uunin kyljet eivät enää kuumene yli 60-asteisiksi.
Porin Mattia valmistettiin neljää eri korkeutta. Matalin oli vain 80-senttinen, ja se oli tarkoitettu 30–45-kuutioiseen huoneeseen. Korkein, 168-senttinen malli painoi 355 kiloa. Värivalikoimana oli aluksi siniharmaa, ruskea ja vihreä. 1960-luvulla värit vaihtuivat punaiseen, oliivinvihreään ja harmaaseen. Nykyisin myytävien Porin Mattien leveys on noin puoli metriä, korkeus metrin ja paino 180 kiloa. Valmistajan tietojen mukaan uuni lämmittää parilla pesällisellä noin kymmenen tuntia.
Aiheesta muualla

Porinmatti.fi (valmistajan sivu)
Porin Matti -mainosesite vuodelta 1940 digitoituna, Kansalliskirjasto
Muistatko Porin Matin? Näin syntyi Suomen tunnetuin tulisija, Ilta-sanomat, 31.12.2016
Ettan (jalkapallo)

Sarjan logo.
Ettan Fotboll  on Ruotsin jalkapalloilun kolmanneksi korkein sarjataso. Vuosina 1987–1999 se oli Ruotsin toiseksi korkein sarjataso. Superettan korvasi 1. divisioonan kaudesta 2000 lähtien. Sarja perustettiin uudelleen 2006.
1. divisioonaa on jaettu kahteen lohkoon, pohjois- ja etelälohkoon, joissa kummassakin pelaa 14 joukkuetta.
Sarjajärjestelmä

Kummankin lohkon joukkueet pelaavat keskenään kaksinkertaisen sarjan, jolloin kauden ottelumääräksi tulee 26 ottelua. Lohkojen voittajat nousevat suoraan Superettaniin ja toiseksi sijoittuneet pelaavat karsinnat Superettanin 13. ja 14. sijoittuneiden joukkueiden kanssa. Kolme viimeistä putoavat suoraan 2. divisioonaan.
Aiheesta muualla

Sarjan kotisivut
Enter (näppäin)

Return- eli palautus­näppäin sijaitsee näppäimistön kirjain­osan oikeassa laidassa (punai­nen ympyrä) ja enter- eli syöttö­näppäin numero­sormion oikeas­sa alanurkassa (vihreä soikio).
Macintoshin palautus­näppäi­messä tyypillisesti lukee return.
Dialogilaatikko ja OK-painike, joka voidaan kuitata syöttö­näppäintä painamalla tai hiirellä napsauttaen.
Enter- eli syöttö- tai vuoronäppäin (usein myös return- eli palautusnäppäin) on tietokoneessa näppäin, jota painamalla käyttäjä voi lopettaa tietokokonaisuuden (kuten komennon tai tekstikappaleen) syöttämisen tai hyväksyä tietokoneen ehdottaman toiminnon. Tyypillisesti tekstipohjaisessa tai komentoliittymässä käyttäjä syöttönäppäintä painamalla siirtää vuoron tietokoneelle, jotta se suorittaisi annetun komennon. Graafisessa käyttöliittymässä tietokoneen ehdottaman toiminnon voi syöttönäppäimen sijasta vaihtoehtoisesti hyväksyä hiiren napsautuksellakin.
Tietokoneen näppäimistössä on usein kaksi erilaista syöttönäppäintä, joista toinen on varsinainen enter-näppäin ja toista voidaan kutsua return-näppäimeksi, mutta yleensä ne toimivat samalla tavalla. Return- eli palautusnäppäin sijaitsee näppäimistön kirjainosan oikealla laidalla, ja se on muita näppäimiä isompi. Tavallisesti siinä on vasemmalle kääntyvän nuolen kuva (↵) tai toisinaan teksti enter, mutta esimerkiksi Applen valmistamissa näppäimistöissä siinä on tyypillisesti teksti return. Varsinainen enter- eli syöttönäppäin sijaitsee numerosormion oikeassa alanurkassa, ja siinä lukee yleensä enter. Kaikissa näppäimistöissä ei numerosormiota eikä siihen kuuluvaa enter-näppäintä kuitenkaan ole.